CELEX: 62012TN0519
Language: el
Date: 2012-11-27 00:00:00
Title: Υπόθεση T-519/12: Προσφυγή της 27ης Νοεμβρίου 2012 — mobile.international κατά ΓΕΕΑ — Επιτροπής (PL mobile.eu)

26.1.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 26/67
            
         Προσφυγή της 27ης Νοεμβρίου 2012 — mobile.international κατά ΓΕΕΑ — Επιτροπής (PL mobile.eu)
   (Υπόθεση T-519/12)
   2013/C 26/132
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: mobile.international GmbH (Kleinmachnow, Γερμανία) (εκπρόσωπος: T. Lührig, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 6ης Σεπτεμβρίου 2012 στην υπόθεση R 1401/2011-1 για τα ακόλουθα προϊόντα και υπηρεσίες
               
                           κλάση 9
                        
                        
                           :
                        
                        
                           Συσκευές και όργανα επιστημονικά, ναυτικά, τοπογραφικά, φωτογραφικά, κινηματογραφικά, οπτικά, ζύγισης, μέτρησης, σηματοδότησης, ελέγχου, διάσωσης και διδασκαλίας· συσκευές για την εγγραφή, τη μετάδοση και την αναπαραγωγή ήχου και εικόνας· μέσα αποθήκευσης μαγνητικών δεδομένων, δίσκοι εγγραφών· αυτόματοι πωλητές και μηχανισμοί με κερματοδέκτη· ταμειακές μηχανές, αριθμομηχανές, εξοπλισμός για την επεξεργασία δεδομένων και ηλεκτρονικοί υπολογιστές, περιφερειακά ηλεκτρονικών υπολογιστών και προγράμματα ηλεκτρονικών υπολογιστών (περιλαμβανόμενα στην κλάση 9)· όλα τα ανωτέρω προϊόντα μόνον εφόσον διατίθενται προς πώληση απευθείας μέσω διαδικτυακής αγοράς οχημάτων, ρυμουλκούμενων και εξαρτημάτων τους.
                        
                     
                           κλάση 16
                        
                        
                           :
                        
                        
                           Χαρτί, χαρτόνι και είδη από αυτά τα υλικά (περιλαμβανόμενα στην κλάση 16)· έντυπο υλικό· φωτογραφίες· είδη χαρτοπωλείου· γραφομηχανές και είδη γραφείου (εκτός των επίπλων)· υλικά διδασκαλίας και εκπαίδευσης (περιλαμβανόμενα στην κλάση 16)· πλαστικά υλικά συσκευασίας, όπως φάκελοι, σάκοι, τσάντες και φύλλα· όλα τα ανωτέρω προϊόντα μόνον εφόσον διατίθενται προς πώληση απευθείας μέσω διαδικτυακής αγοράς οχημάτων, ρυμουλκούμενων και εξαρτημάτων τους.
                        
                     
                           κλάση 35
                        
                        
                           :
                        
                        
                           Διαφήμιση· διοίκηση επιχειρήσεων· διαχείριση επιχειρήσεων· εργασίες γραφείου· όλα τα ανωτέρω προϊόντα μόνον εφόσον διατίθενται προς πώληση απευθείας μέσω διαδικτυακής αγοράς οχημάτων, ρυμουλκούμενων και εξαρτημάτων τους.
                        
                     
                           κλάση 36
                        
                        
                           :
                        
                        
                           Ασφάλειες· χρηματοπιστωτικές υποθέσεις· νομισματικές υποθέσεις· κτηματομεσιτικές υποθέσεις· όλα τα ανωτέρω προϊόντα μόνον εφόσον διατίθενται προς πώληση απευθείας μέσω διαδικτυακής αγοράς οχημάτων, ρυμουλκούμενων και εξαρτημάτων τους.
                        
                     
                           κλάση 38
                        
                        
                           :
                        
                        
                           Τηλεπικοινωνίες και ιδίως υπηρεσίες στο διαδίκτυο· συλλογή, επεξεργασία και μετάδοση ειδήσεων, πληροφοριών, εικόνων και κειμένων· ηλεκτρονική διαφήμιση· όλα τα ανωτέρω προϊόντα μόνον εφόσον διατίθενται προς πώληση απευθείας μέσω διαδικτυακής αγοράς οχημάτων, ρυμουλκούμενων και εξαρτημάτων τους.
                        
                     
                           κλάση 42
                        
                        
                           :
                        
                        
                           Επιστημονικές και τεχνολογικές υπηρεσίες και σχετικές υπηρεσίες έρευνας και σχεδιασμού· σχεδιασμός και ανάπτυξη υλισμικού και λογισμικού ηλεκτρονικών υπολογιστών· εκμίσθωση λογισμικού ηλεκτρονικών υπολογιστών· παροχή μηχανών αναζήτησης στο διαδίκτυο· όλα τα ανωτέρω προϊόντα μόνον εφόσον διατίθενται προς πώληση απευθείας μέσω διαδικτυακής αγοράς οχημάτων, ρυμουλκούμενων και εξαρτημάτων τους.
                        
                     
         
               —
            
            
               επικουρικώς, να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 6ης Σεπτεμβρίου 2012 στην υπόθεση R 1401/2011-1 για τις υπηρεσίες των κλάσεων 35, 38 και 42 κατά το μέρος τούτο,
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το εικονιστικό σήμα που περιέχει το λεκτικό στοιχείο «PL mobile.eu» για προϊόντα και υπηρεσίες των κλάσεων 9, 16, 35, 36, 38 και 42 — Καταχωρισμένο υπ’ αριθ. 8 307 779 κοινοτικό σήμα
   
      Δικαιούχος του κοινοτικού σήματος: Η προσφεύγουσα
   
      Αιτούσα την κήρυξη της ακυρότητας του κοινοτικού σήματος: Η Ευρωπαϊκή Επιτροπή
   
      Αιτιολογία της αιτήσεως κηρύξεως της ακυρότητας: Το κοινοτικό σήμα συνιστά εραλδική απομίμηση του θυρεού της Ευρωπαϊκής Ένωσης
   
      Απόφαση του τμήματος ακυρώσεως: Απορρίπτει την αίτηση ακυρώσεως
   
      Απόφαση του τμήματος προσφυγών: Ακυρώνει την απόφαση του τμήματος ακυρώσεως και κηρύσσει άκυρο το κοινοτικό σήμα
   Προβαλλόμενοι λόγοι:
   
               —
            
            
               παράβαση του άρθρου 7, παράγραφος 1, στοιχείο η', του κανονισμού 207/2009 σε συνδυασμό με το άρθρο 6 της Σύμβασης των Παρισίων
            
         
               —
            
            
               παράβαση του άρθρου 7, παράγραφος 1, στοιχείο ζ', του κανονισμού 207/2009
            
         
               —
            
            
               παραβίαση της αρχής της προστασίας της δικαιολογημένης εμπιστοσύνης.